**NOTĂ DE FUNDAMENTARE**

**la Ordonanța de urgență a Guvernului nr. \_\_\_\_ /2024**

**privind acordarea de granturi în industria prelucrătoare**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1:**  **Titlul actului normativ**  **Ordonanță de urgență**  **privind acordarea de granturi în industria prelucrătoare** | | | | | | |
| **Secțiunea a 2-a:**  **Motivul emiterii actului normativ** | | | | | | |
| **2.1 Sursa actului normativ**  Ministerul Economiei, Antreprenoriatului și Turismului exercită calitatea de autoritate de coordonare a politicilor și a măsurilor de încurajare și de stimulare a industriei prelucrătoare. În acest sens, elaborează politici și mecanisme de sprijin a mediului economic în scopul diminuării efectelor crizelor economice și în vederea dezvoltării, în mod sustenabil, a operatorilor economici, inclusiv scheme de ajutor de stat. | | | | | | |
| **2.2 Descrierea situaţiei actuale**  În contextul geopolitic și geostrategic actual în care, pe de o parte, lipsa forței de muncă a devenit o problemă majoră, fluxurile comerciale sunt diminuate major, iar pe de altă parte identificarea unor noi piețe a devenit mai mult decât un simplu deziderat, este necesară acționarea, de urgență, pe cel puțin două direcții:   1. Susținerea operatorilor economici din România în vederea dezvoltării potențialului de producție pentru materiale/produse/echipamente și servicii necesare pieței, pentru combaterea disfuncționalităților generate, prin asigurarea surselor de finanțare necesare și a capabilităților de producție. 2. Atragerea de noi investiții și dezvoltarea capabilităților de producție în vederea creșterii rezilienței industriei prelucratoare românești, iar pe de altă parte asigurarea competitivității produselor industriale românești pe piețele internaționale.   Ambele direcții de acțiune presupun măsuri de acordare a unor granturi care să stimuleze economia românească din perspectiva dezvoltării lanțurilor valorice.  Având în vedere importanța deosebită a sectorului din industria prelucrătoare în creșterea economică dar și în punerea în operă a programului de investiții, din Programul de guvernare 2023-2024 de intensificare a investițiilor publice, finanțat inclusiv din PNRR, se propune stimularea producției interne, respectiv realizarea de investiții inițiale sau pentru o investiție inițială în favoarea unei noi activități economice, precum revitalizarea capacităților existente și construirea de noi capacități.  Luând în considerare :   * importanța deosebită a industriei prelucrătoare în realizarea proiectelor de investiții, în asigurarea unei creșteri economice sustenabile și crearea de noi locuri de muncă; * efectul pozitiv de propagare în economie a investițiilor industriale, în sensul că producția industrială are o influență majoră asupra prosperității economice, asupra calității și cantității locurilor de muncă, contribuind astfel la coeziunea socială; * prevederile Regulamentului (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piaţa internă în aplicarea art. 107 şi 108 din tratat, cu modificările și completările ulterioare; * necesitatea atenuării dezechilibrelor macroeconomice și asigurarea creșterii economice sustenabile care să se reflecte în creșterea locurilor de muncă și în majorarea veniturilor populației;   Ambele direcții de acțiune presupun măsuri de acordare a unor granturi care să stimuleze economia românească din perspectiva dezvoltării lanțurilor valorice. | | | | | | |
| **2.3 Schimbări preconizate**  Având în vedere argumentele menționate, elemente care vizează interesul public și strategic, fiind o prioritate a Programului de guvernare și constituind o situație de urgență și extraordinară, a cărei reglementare nu poate fi amânată, se propune instituirea schemei privind acordarea de granturi în industria prelucrătoare.  Schema propusă are în vedere dezvoltarea regională și se bazează pe Regulamentul UE nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea art.107 și 108 din tratat, publicat în Jurnalul Oficial al Uniunii Europene, seria L, nr. 187 din 26 iunie, cu modificările și completările ulterioare.  Obiectivele fundamentale ale schemei sunt în principal următoarele:  • reducerea deficitului comercial provenit din industria prelucrătoare;  • stimularea investițiilor în capacități noi de producție în județele mai puțin dezvoltate;  Prin schema de ajutor de stat, în vederea îndeplinirii obiectivelor, se finanțează următoarele tipuri de investiții:  • investițiile în active corporale și necorporale legate de demararea unei noi unități sau de diversificarea sau amplificarea activității unei unități de profil existentă;  • investiție inițială pentru o nouă activitate economică circumscrisă obiectivelor schemei de ajutor de stat;  Sprijinirea industriei către neutralitatea climatică în ceea ce privește realizarea unor procese industriale noi și utilizarea de tehnologii mai curate care să contribuie la reducerea costurilor și îmbunătățirea stadiului de pregătire pentru introducerea pe piață.  Stimularea financiară are în vedere ajutor de stat până la maxim 50 milioane euro (conform intensității maxime a ajutoarelor de stat), ce urmează a acoperi până la 75% din valoarea investiției.  Beneficiarii sunt persoane juridice de drept privat, respectiv întreprinderi constituite în baza Legii societăților nr. 31/1990 republicată, cu modificările și completările ulterioare.  Mecanismul și condiționalitățile de acordare a ajutorului de stat, inclusiv formula de calcul a valorii maxime permisă a ajutorului pentru proiectele depuse se stabilesc prin hotărâre de Guvern, în termen de 60 de zile de la intrarea în vigoare a prezentei ordonanțe. | | | | | | |
| **2.4 Alte informații**  Nu au fost identificate | | | | | | |
| **Secțiunea a 3-a:**  **Impactul socioeconomic** | | | | | | |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  Prezentul act normativ nu se referă la acest subiect. | | | | | | |
| **3.2 Impactul social**  Prezentul act normativ nu se referă la acest subiect. | | | | | | |
| **3.3 Impactul asupra drepturilor și libertăților fundamentale ale omului**  Prezentul act normativ nu se referă la acest subiect. | | | | | | |
| **3.4 Impactul macroeconomic**  Măsurile propuse vin în sprijinul beneficiarilor și implicit din domeniul industriei prelucrătoare, prin eliminarea unor bariere de timp care încetinesc procesul de implementare și prin asigurarea unei maturități calitative a proiectelor ce sunt actualmente finanțate prin fonduri externe nerambursabile sau ce urmează a fi finanțate. Măsurile de sprijin acordate prin prezenta ordonanță influențează direct capacitatea entităților din domeniul industriei prelucrătoare, iar neadoptarea acestor măsuri de sprijin va avea ca efect grave dificultăți în desfășurarea activităților, cu impact direct asupra veniturilor la bugetul de stat, dar și asupra ratei șomajului la nivel național.  Creșterea producției interne respectiv cu aproximativ 450 milioane euro, datorită aplicării măsurilor de ajutor de stat, se va regăsi în mod corespunzător în reducerea importurilor și reducerea deficitului comercial. În acest mod activitatea din industria prelucrătoare își va majora contribuția la creșterea produsului intern brut cu impact direct asupra veniturilor bugetare.  Schema reglementată de prezenta ordonanță de urgență va contribui la crearea și menținerea locurilor de muncă din activitățile industriei prelucrătoare și crearea a noi locuri de muncă prin implementarea schemei de ajutor de stat. | | | | | | |
| **3.5. Impactul asupra mediului de afaceri**  Impactul financiar va fi pozitiv prin menținerea în funcțiune a microîntreprinderilor, IMM-urilor și Întreprinderilor mari din domeniul industriei prelucrătoare și de producție existente având în vedere asigurarea implementării proiectelor în condițiile actuale ale pieței.  Prin schema instituită și măsurile de srijin propuse, se va intensifica concurența atât prin extinderea capacității de producție, cât și prin intrarea pe piață a noi concurenți. Companiile își vor crește gradul de eficiență și vor putea oferi produsele la prețuri competitive. | | | | | | |
| **3.6 Impactul asupra mediului înconjurător**  Prezentul act normativ nu se referă la acest subiect. | | | | | | |
| **3.7 Evaluarea costurilor și beneficiilor din perspectiva inovării și digitalizării**  Prezentul act normativ nu se referă la acest subiect. | | | | | | |
| **3.8 Evaluarea costurilor și beneficiilor din perspectiva dezvoltării durabile**  Prezentul act normativ nu se referă la acest subiect. | | | | | | |
| **3.9 Alte informații**  Nu au fost identificate | | | | | | |
| **Secțiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri.** | | | | | | |
| - în mii lei (RON) - | | | | | | |
| **Indicatori** | **Anul curent** | **Următorii patru ani** | | | | **Media pe cinci ani** |
| 1 | 2 | 3 | 4 | 5 | 6 | 7 |
| 4.1 Modificări ale veniturilor bugetare, plus/minus, din care: |  |  |  |  |  |  |
| a) buget de stat, din acesta:  i. impozit pe profit  ii. impozit pe venit |  |  |  |  |  |  |
| b) bugete locale  i. impozit pe profit |  |  |  |  |  |  |
| c) bugetul asigurărilor sociale de stat:  i. contribuții de asigurări |  |  |  |  |  |  |
| d) alte tipuri de venituri  (se va menționa natura acestora) |  |  |  |  |  |  |
| 4.2 Modificări ale cheltuielilor bugetare, plus/minus, din care: |  |  |  |  |  |  |
| a) buget de stat, din acesta:   1. cheltuieli de personal   ii. bunuri și servicii |  |  |  |  |  |  |
| b) bugete locale:   1. cheltuieli de personal 2. bunuri și servicii |  |  |  |  |  |  |
| c) bugetul asigurărilor sociale de stat:   1. cheltuieli de personal   ii. bunuri și servicii |  |  |  |  |  |  |
| d) alte tipuri de cheltuieli  (se va menționa natura acestora) |  |  |  |  |  |  |
| 4.3 Impact financiar, plus/minus, din care:  a)buget de stat  b) bugete locale | 745.000 | 745.000 | 745.000 | 0 | 0 | 2.235.000 |
| 4.4 Propuneri pentru acoperirea creșterii cheltuielilor bugetare |  |  |  |  |  |  |
| 4.5 Propuneri pentru a compensa reducerea veniturilor bugetare |  |  |  |  |  |  |
| 4.6 Calcule detaliate privind fundamentarea modificărilor veniturilor și/sau cheltuielilor bugetare |  |  |  |  |  |  |
| **4.7 Prezentarea, în cazul actelor normative a căror adoptare atrage majorarea cheltuielilor bugetare, a următoarelor documente:**  a) fișa financiară prevăzută la art.15 din Legea nr. 500/2002 privind finanțele publice, cu modificările şi completările ulterioare, însoțită de ipotezele și metodologia de calcul utilizată;  b) majorarea de cheltuială respectivă este compatibilă cu obiectivele şi prioritățile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | | | | |
| **4.8 Alte informații**  1. Modificări ale veniturilor bugetare  Bugetul maxim al schemei este echivalentul în lei a sumei de 447 milioane de euro, respectiv 2.235.000 mii lei. Bugetul mediu anual al schemei pentru anul 2024 este echivalentul în lei a sumei de 149 milioane de euro, respectiv 745.000 mii lei.  Ajutoarele de stat regionale acordate în cadrul schemei privind acordarea de granturi în industria prelucrătoare se asigură de la bugetul de stat prin bugetul Ministerului Economiei, Antreprenoriatului și Turismului.  Se pot încheia acorduri pentru finanțare în baza schemei până la data de 31 decembrie 2026, cu respectarea legislației europene în domeniul ajutorului de stat, în limita bugetului anual alocat schemei.  Plata ajutorului de stat se efectuează în perioada 2025-2029, în baza acordurilor pentru finanțare încheiate și se realizează de la bugetul de stat, prin stat prin bugetul Ministerului Economiei, Antreprenoriatului și Turismului, în limita bugetului anual alocat schemei.  2. Modificări ale cheltuielilor bugetare  Pentru anul 2024 implementarea schemei privind acordarea de granturi în industria prelucrătoare nu va necesita alocare de credite bugetare. Creditele de angajament necesare demarării implementării schemei în anul curent se vor asigura pe parcursul anului 2025, în condițiile Legii 500/2002 privind finanțele publice, cu modificările și completările ulterioare.  Acordarea ajutoarelor de stat se realizează cu încadrarea în creditele de angajament și creditele bugetare aprobate prin legile bugetare anuale.  Schema de ajutor de stat este dedicată investițiilor în sectorul industriei prelucrătoare, care au ca obiectiv extinderea capacităților existente și construirea de noi capacități de producție, aspect care va contribui la crearea de locuri de muncă, cât și la creșterea contribuțiilor întreprinderilor finanțate la dezvoltarea regională prin plata de taxe și impozite la buget. | | | | | | |
| **Secțiunea a 5-a:**  **Efectele actului normativ asupra legislației în vigoare** | | | | | | |
| **5.1 Măsuri normative necesare pentru aplicarea prevederilor actului normativ**  Ghidul solicitantului se aprobă prin hotărâre de Guvern în termen de 60 de zile de la intrarea în vigoare a prezentei ordonanțe de urgență | | | | | | |
| **5.2 Impactul asupra legislației in domeniul achizițiilor publice**  Prezentul act normativ nu se referă la acest subiect | | | | | | |
| **5.3 Conformitatea actului normativ cu legislația UE (în cazul actelor normative ce transpun sau asigură aplicarea unor prevederi de drept UE).**  Prezentul act normativ nu se referă la acest subiect | | | | | | |
| **5.3.1 Măsuri normative necesare transpunerii directivelor UE**  Prezentul act normativ nu se referă la acest subiect | | | | | | |
| **5.3.2 Măsuri normative necesare aplicării actelor legislative UE**  Prezentul act normativ nu se referă la acest subiect | | | | | | |
| **5.4 Hotărâri ale Curții de Justiție a Uniunii Europene**  Prezentul act normativ nu se referă la acest subiect | | | | | | |
| **5.5 Alte acte normative şi/sau documente internaționale din care decurg angajamente asumate**  Prezentul act normativ nu se referă la acest subiect | | | | | | |
| **5.6. Alte informații**  Nu au fost identificate | | | | | | |
| **Secțiunea a 6-a:**  **Consultările efectuate în vederea elaborării actului normativ** | | | | | | |
| **6.1 Informații privind neaplicarea procedurii de participare la elaborarea actelor normative**  Având în vedere necesitatea de a susține absorbția fondurilor europene alocate statului român pentru investiții și urgența aplicării PNRR și luând în considerare deficitul comercial nesustenabil, elementele sus-menționate vizează interesul public și strategic, fiind o prioritate a Programului de guvernare și constituie o situație de urgență și extraordinară, a cărei reglementare nu poate fi amânată. | | | | | | |
| **6.2 Informații privind procesul de consultare cu organizații neguvernamentale, institute de cercetare și alte organisme implicate.**  Prezentul act normativ nu se referă la acest subiect | | | | | | |
| **6.3 Informații despre consultările organizate cu autoritățile administrației publice locale**  Prezentul act normativ nu se referă la acest subiect | | | | | | |
| **6.4 Informații privind puncte de vedere/opinii emise de organisme consultative constituite prin acte normative**  Prezentul act normativ nu se referă la acest subiect | | | | | | |
| **6.5 Informații privind avizarea de către:**  a) Consiliul Legislativ - Proiectul actului normativ a fost avizat de Consiliul Legislativ prin avizul nr..........  b) Consiliul Economic și Social - Proiectul actului normativ a fost avizat de Consiliul Economic și Social prin avizul nr.............;  d) Consiliul Concurenței - Proiectul actului normativ a fost avizat de Consiliul Concurenței prin avizul nr......... | | | | | | |
| **6.6 Alte informații**  Nu au fost identificate | | | | | | |
| **Secțiunea a 7-a**  **Activităţi de informare publică privind elaborarea şi implementarea actului normativ** | | | | | | |
| * 1. **Informarea societății civile cu privire la elaborarea actului normativ**   Prezentul act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările și completările ulterioare, și a fost publicat pe pagina de internet a Ministerului Economiei, Antreprenoriatului si Turismului. | | | | | | |
| **7.2 Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice.**  Nu este cazul | | | | | | |
| **Secțiunea a 8-a:**  **Măsuri privind implementarea, monitorizarea și evaluarea actului normativ** | | | | | | |
| **8.1 Măsurile de punere în aplicare a actului normativ**  Prezentul act normativ nu se referă la acest subiect | | | | | | |
| **8.2 Alte informații**  Nu au fost identificate | | | | | | |

Față de cele prezentate, a fost promovată prezenta Ordonanță de urgență a Guvernului privind acordarea de granturi în industria prelucrătoare.